text: Sønderjyde vinder 12,5 millioner kroner i Lotto
  16 marts 2016 kl. 20.41
  Vinderen af førstepræmiepuljen på 12.587.985 kroner i aftenens Onsdags Lotto har købt sin kupon i Sønderborg.
  Onsdag aften er blevet lidt sjovere for en heldig vinder i Sønderborg. Der blev fundet en dansk vinder af førstepræmiepuljen i Onsdags Lotto, og dermed en vinder af de 12.587.985 millioner kroner, der var på spil i førstepræmiepuljen.
  Det fortæller Danske Spil i en pressemeddelelse.
  Vinderen har købt sin lottokupon i Petit Tobaksforretning på Jernbanegade i Sønderborg, og kuponen har netop de seks rigtige tal, der skal til for at gøre vedkommende til lottomillionær.
  Et stort tillykke til den heldige vinder.
  Det er stadig ikke lykkes nogen at vinde Superpuljen, så den er vokset til 113 millioner kroner, der kan vindes næste onsdag.
  Jokeren er også stadig løs, og den er vokset til 25 millioner kroner, der kan vindes allerede på lørdag.
  Onsdagens Lottotal er:
  Vindertal: 11, 12, 37, 40, 45, 47
  Tillægstal: 22, 3
  SuperTal: 19
  